Title: Der Røgden renner inn i himmelen
Description: 'Der Røgden renner inn i himmelen ' er et utvalg av Levi Henriksens sterkeste noveller. Få kan som ham skrive om hverdagsskjebner i et skoglandskap. Menneskene vi møter, har i ulik grad havnet på skråplanet, mentalt eller sosialt, men de skildres alle med den samme varmen. Her er den skilte faren som savner barna sine, her er juletreselgeren en kald desemberkveld, pinsevenner på bønnemøter, mennesker som vakler ensomme mot noe større. Alle har de en lengsel etter å høre til. Og Levi Henriksen plasserer dem ettertrykkelig i den norske samtidsvirkeligheten. Utvalget i denne samlingen er hentet fra  'Feber ' (2002),  'Ned, ned, ned ' (2003),  'Bare mjuke pakker under treet ' (2005),  'Alt det som lå meg på hjertet ' (2009),  'Jern og metall ' (2018) og  'Så langt hjemmefra, så nær der jeg bor ' (2019). I tillegg til den nyskrevne novellen Der Røgden renner inn i himmelen.